Henricus VIII et Anna Bolena (Piloty)

Henricus VIII et Anna Bolena demonstrati sunt in duabus tabulis a Carolo de Piloty medio saeculo XIX pictis. E tabulis ambabus mox lithographiae divulgatae sunt in libellis, cuius titulus est Die Gartenlaube ('trichila').

 Henricus VIII apud Wolseium Annam Bolenam colit 
Titulus "Henricus VIII apud Wolseium Annam Bolenam colit" primae tabulae dari potest. Ibi figuratur rex Henricus VIII, qui cum amicis, faciebus dissimulatis, irrupit in cenam, quam celebrabat Thomas Wolseius (archiepiscopus Eboracensis, cardinalis et cancellarius regni Angliae) die 30 Decembris 1526 in domo suo ad York Place Londinii. Res in editione altera operis Raphaelis Holinshed Chronicles of England, Scotland and Ireland, anno 1587 divulgata, describitur, sed etiam in fabula historica a Gulielmo Shakesperio scripta, titulo Henry VIII (act. 1 sc. 4): ibi inter mulieres ad cenam praesentes videtur Anna Bolena, regina futura, cum qua rex ipse saltat et cuius nomen mox postulat:
Rex: My Lord Chamberlaine,Prethee come hither. What fair ladie's that?
Camerarius: An't please your Grace, Sir Thomas Bullens daughter,The Viscount Rochford, one of her Highnesse women.
Rex: By Heaven, she is a dainty one. Sweet heart,I were unmannerly to take you out
And not to kisse you. A health gentlemen,Let it goe round'' (1.4.90-97).

 Henricus VIII de Anna Bolena supplicium mortis pronuntiat 
Titulus "Henricus VIII de Anna Bolena supplicium mortis pronuntiat" alterae tabulae dari potest; quae tabula anno 1945 deperdita est.De tabula anno 1945 perdita

 Notae 

 Nexus externi 
 Textus chronicorum Holinshed
 Textus ludi scaenici Shakesperiani ex editione in folio prima

Categoria:Convivia figurata
Categoria:Res gestae figuratae
Categoria:1526
Categoria:Henricus VIII
Categoria:Thomas Wolseius
Categoria:Gulielmus Shakesperius
Categoria:Carolus de Piloty
Categoria:Tabulae pictae
Categoria:Picturae impressae
Categoria:Anna Bolena
Categoria:Confecta saeculo 19